Cuneiform Tablet KTS 2 47
Cuneiform tablet, dated to the Old Assyrian Period (ca. 1950-1850 BC).
Genre: legal writing(s)
Transliteration:
lá-qé-pu-um a-na PÚZUR.IŠTAR DUMU PÚZUR-a-šur iṣ-ba-at-ni-a-tí-ma um-ma lá-qé-pu-um-ma ṭup-pá-am ša 1 ma-na KÙ.BABBAR ša ḫu-bu-ul a-bi₄-kà ú-kà-li-im a ma-lá ṭup-pì-im ša ḫu-bu-ul a-bi₄-kà KÙ.BABBAR šu-qú-ul um-ma PÚZUR.IŠTAR-ma DUMU me-tim a-na-ku ku-nu-uk a-bi₄ lá i-de₈-e ù ku-nu-uk a-bi₄-a lá ú-kà-al a-na MU.1.ŠÈ ša ša-ba-e a-šé-e-a-kum šu-ma a-na MU.1.ŠÈ ša ša-ba-e lá ar-ta-ad-a-kum tám-kà-ar-kà a-na-ku ITU.1.KAM ša sá-ra-tim li-mu-um ša qá-tí DU₁₀-a-šur IGI ḫa-nu DUMU šu-ku-bi-im IGI ni-mar-IŠTAR DUMU ba-lá IGI a-šur-iš-tí-kál DUMU ḫi-na-a